
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΑΞ 881 (1) 


Κήρυξη αναδασωτέας έκτασης 800 τετρ. μέτρων στη 
θέση Μικρή ή Βαθειά Λάκκα Δήμου Νέας Επιδαύρου 
Νομού Αργολίδος. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 


ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 180417/1180/8.7.80, β) 182447/3049/24.9.80. 

5. Την από 10.3.1993 πρόταση του Δασολόγου θεοδώ¬ 
ρου Νάκου, με την οποία πρστεΐνεται η κύρυξη της έκτα¬ 
σης που αναφέρεται στο θέμα ως αναδασωτέας, αποφα¬ 
σίζουμε: 

Κηρύσσουμε αναδασωτέα με σκοπό την επαναδημιουρ- 
γΐα της δασικής βλάστησης που καταστράφηκε από παρά¬ 
νομη εκχέρσωση τον Ιανουάριο 1993 με φυσική αναγέν¬ 
νηση τη δημόσια δασική έκταση εμβαδού οκτακοσίων 
(800) τετραγωνικών μέτρων που βρίσκεται στη θέση Μι¬ 
κρή ή Βαθειά Λάκκα δήμου Νέας Επιδαύρου και προσδιο¬ 
ρίζεται από τα στοιχεία (Α, Β, Γ, Δ, Ε, Ζ, Η, θ, I, Κ, Λ, Α) και 
έχει όρια: 

Ανατολικό: Δημόσια δασική έκταση, 

Δυτικά: Δημόσια δασική έκταση και αγροτικό δρόμο. 

Βόρεια: Δημόσια δασική έκταση, 

Νότια: Δημόσια δασική έκταση, όπως φαίνεται στο συ¬ 
νημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ναύπλιο, 16 Μαρτίου 1993 

Η Νομάρχης 
Αλεξάνδρα Βακάλογλου 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμέ- 

νου ακινήτου, που βρίσκεται εντός του ρυμοτομικού 

σχεδίου του Δήμου Λαμιέων (Ν. Φθιώτιδος). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΡΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 68). 

2. Τις διατάξεις του π:β/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του ν. 880/1979» (Α' 138), όπως τροποποι¬ 
ήθηκε με το από 19.8.1987 π.δ/γμα (Δ' 692). 

3. Τις διατάξεις του π.δ/τος 610/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το ν. 880/1979» (Α' 154), όπως τροποποιήθηκε με το υπ’ 
αριθ. 367/1987 π.δ/γμα (Α’ 163). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1986 «Κυβέρνηση και κυβερνητικά όργανα» (Α' 
137). 

5. Την Υ. 1958/22.12.1992 κοινή απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων στους 
Υφυπουργούς Περιβάλλοντος, Χωροταξίας και Δημοσίων 
Έργων Χρήστο Κατσιγιάννη και Γ εώργιο Βουλγαράκη» (Β’ 
744). 

6. Την 12648/19.12.91 πράξη συναίνεσης ενώπιον του 
συμβολαιογράφου Λαμίας Γεωργίου Φραγκάκη, της Γε¬ 
ωργίας Γαζέτα, αποκλειστικής κυρίας του παρακάτω περι- 
γραφομένου ακινήτου. 

7. Την 12645/19.12.91 πράξη εκχώρησης δικαιωμάτων 
αποζημιώσεως των ιδίων. 

8. Τις 608/16.10.91 και 716/22.10.92 γνωμοδοτήσεις 
του Κεντρικού Συμβουλίου Χωροταξίας Οικισμού και Πε¬ 
ριβάλλοντος. 

9. Την 37243/28.12.92 απόφαση του Υφυπουργού Πε¬ 
ριβάλλοντος Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

’Αρθρο 1 

Εγκρίνεται η μεταφορά του συντελεστή δόμησης του 


ρυμοτομουμένου με την ΤΠ 9682/11.2.89 (Δ” 762) από¬ 
φαση του Νομάρχη Φθιώτιδος ακινήτου (βαρυνομένου) 
που βρίσκεται εντός του ρυμοτομικού σχεδίου του Δήμου 
Λαμιέων επί των οδών Χασιών, Μαινάλου, Βερμίου και 
Ανωνύμου, του οποίου την αποκλειστική κυριότητα έχει η 
παραπάνω συναινούσα στη μεταφορά συντελεστή δόμη¬ 
σης, Γεωργία Γαζέτα, όπως το βαρυνόμενο ακίνητο φαί¬ 
νεται με στοιχεία 4, 3, 2,14,15,16,17,18,19, 20, 21, 
43, 44, 45, 48, 49, 52, 51, 34, 33, 8, 9, 4 στο σχετικό 
πρωτότυπο διάγραμμα σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 7740/1993 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα 

2. Τα ειδικότερα στοιχεία του βαρυνομένου αιανήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα 
μεταφοράς συντελεστή δόμησης: 1723,5 τ.μ. 
β. Ποσοστό κάλυψης: 40%. 
γ. Συντελεστής δόμησης: 1,4 
δ. Δομήσιμη επιφάνεια που αντιστοιχεί σ’ αυτό είναι: 
1723, 50 τ.μ. χ 1,40 - 2412, 90 τ.μ. 

ε. Μεταφερόμενη δομήσιμη επκράνεια: 2412,90 τ.μ. 
ήτοι (689,40 τ.μ. από ισόγειο και 1723,5 τ.μ. από ορό¬ 
φους). 

Άρθρο 2 

Εγκρίνεται η χορήγηση τίτλου δικαιώματος μεταφοράς 
συντελεστή δόμησης στο όνομα Γεωργίας Γαζέτα για εμ¬ 
βαδόν 2.412,90 τ.μ. ήτοι (689,4 τ.μ. από ισόγειο και 
1723,5 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 17 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΟΝ ΕΡΓΟΝ " 

ΧΡΗΣΤΟΣ ΚΑΤΣ1ΠΑΗΝΗΣ 

ΑΠΟΦΑΣΕΙΣ 

Αριθ. ΤΠ-ΠΕ 397 (3) 

Αναγνώριση και διατήρηση της οδού ΣΙνα στο Δήμο Δρά¬ 
μας ως προϋφισταμένης του 1923 εντός του Ο.Τ. 38 

και της καθέτου παρόδου, με γραμμή δόμησης στη βό¬ 
ρεια πλευρά του δρόμου. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του ν.δ/τος της 17.7.23 όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα τα άρθρα 3, 9, 20 και 70. 

2. Τις διατάξεις του ν. 1577/85 (φεκ 210/Α) και ειδικό¬ 
τερα τα άρθρα 2, 8. 

3. Τις διατάξεις του α.ν. 314/1988 (ΦΕΚ 47/Α), όπως 
τροποποιήθηκαν και συμπληρώθηκαν με το ν.δ/γμα 
1018/71 και την παράγρ. 3 του άρθρου 34 του ν. 1577/ 
85. 

4. Τις διατάξεις του Π.δ/τος 183/88 (ΦΕΚ 70/Α) και ει¬ 
δικότερα το άρθρο 1. 

5. Την ύπ’ αριθ. 191/92 γνωμοδότηση του Δημοτικού 
Συμβουλίου Δράμας 

6. Την υπ’ αριθ. 1/1993 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Δράμας. 

7. Το Π.δ/γμα της 15.4.1930 με το οποίο εγκρ!θηκε το 
ρυμοτομικά σχέδιο της πόλης. 

8. Συμβόλαια και πρωτόκολλα εγκατάστασης της Δ.Α.Π. 


που αποδεικνύουν την ύπαρξη της οδού προ του 1923. 

9. Το διάγραμμα,που συνοδεύει την παρούσα απόφαση, 
αποφασίζουμε: 

'Αρθρο Ιο 

Αναγνωρίζουμε την οδό ΣΙνα και την κάθετη πάροδο ως 
προϋφίσταμένη του 1923 και διατηρούμε αυτήν στο οικο¬ 
δομικά τετράγωνο 38. 

Άρθρο 2ο 

Ορίζουμε γραμμή δόμησης στην βόρεια πλευρά της 
οδού ΣΙνα όπως σημειώνεται στο συνημμένο διάγραμμα 
που θεωρήθηκε από την Προϊσταμένη του ΊΓ.Π. - Π.Ε. Ν. 
Δράμας. 

. 'Αρθρο 3ο 

Από τις διατάξεις αυτής της απόφασης δεν προκαλεΐται 
δαπάνη σε βάρος του προϋπολογισμού του Δήμου Δρά¬ 
μας. 

'Αρθρο 4ο 

Η απόφαση αυτή μαζί με το τοπογραφικό διάγραμμα 
που την συνοδεύει να δημοσιευτεί στην Εφημερίδα της 
Κυβέρνησης. 

Δράμα, 12 Φεβρουάριου 1993 

Ο Νομαρχών Δ/ντής Εσωτερικών. 

ΒΑΣΙΛΕΙΟΣ ΑΡΒΑΝΙΤΙΔΗΣ 

ΑΝΑΚΟΙΝΩΣΕΙΣ 

Αριθ. 3877 (4) 

Ανακοίνωση παρακατάθεσης αποζημίωσης για την απαλ¬ 
λοτρίωση λόγω ρυμοτομίας στο Δήμο Κομοτηνής. 

Ο ΔΗΜΑΡΧΟΣ ΚΟΜΟΤΗΝΗΣ 
Έχοντας υπόψη: 

1. Τις διατάξεις του από 17.7.1 Θ23 Ν.Δ/τος «περί σχε¬ 
δίων πόλεων κ.λπ.» όπως συμπληρώθηκε και τροποποιή¬ 
θηκε. 

2. Το Ν.Δ. 797/1Θ71 «περί κωδικοποιήσεως των περί 
αναγκαστικών απαλλοτριώσεως διατάξεων». 

3. Το από 22.9.1933 Δ/γμα «περί εγκρΙοεως σχεδίου 
ρυμοτομίας της πόλεως Κομοτηνής», όπως τροποποιή¬ 
θηκε μεταγενέστερα. 

4. Την 1/89 ανασυνταχθεΐσα πράξη τακτοποίησης - 
προσκυρώσεων και αναλογισμού αποζημιώσεων, όπως 
συ¬ 
ντάχθηκε από το ΤΠΠΕ Ν. Ροδόπης και νόμιμα κυρώθηκε 
με την 1195/4.5.90 απόφαση του Νομάρχη Ροδόπης. 

5. Την 117/90 απόφαση του Μονομελούς Πρωτοδι¬ 
κείου Ροδόπης και τις 402 - 403/92 αποφάσεις του Τρι¬ 
μελούς ΕφετεΙου Θράκης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας για τα απαλλοτριωθέντα εδαφικά και κπριακά 
τμήματα λόγω ρυμοτομίας για την οριστική και σύμφωνα 
με το ισχίισν σχέδιο πόλης Κομοτηνής, εφαρμογή του σχε¬ 
δίου για τη διάνοιξη τμήματος της οδού Χρ. Τσούντα, 
όπως επίσης και των τυχόν επί τούτων εγγεγραμμένων 


ενυποθήκων ή κατασχόντων δανειστών ή τρίτων διεκδικη¬ 
τών, ότι κατατέθηκε στο Γραφείο του Ταμείου Παρακατα¬ 
θηκών και Δανείων στην Κομοτηνή υπέρ: 

1. Της ιδιοκτησίας αρ. (10), με φερόμενο ιδιοκτήτη τον 
Καρασιμόπουλο Αναστάσιο, το ποσό των δύο εκατομμυ¬ 
ρίων πεντακοσίων δεκαοκτώ χιλιάδων εκατό δρχ. 
(2.518.100) με το υπ’ αριθ. 29794/25.1.93 γραμμάτιο 
σύστασης παρακαταθήκης. 

2. Της ιδιοκτησίας αριθ. (11), με φερόμενο ιδιοκτήτη 
τον Παύλο Μιχαλόπουλο, το ποσό του ενός εκατομμυρίου 
τριακοσίων έντεκα χιλιάδων διακοσίων πενήντα δρχ. 
(1.311.250) με το υπ’ αριθ. 29793/25.1.03 γραμμάτιο 
σύστασης παρακαταθήκης. 

Τα παραπάνω ποσά προκύπτουν από την διαφορά της 
οριστικής και της προσωρινής τιμής μονάδας που καθορί¬ 
σθηκαν με τις 402 - 403/92 αποφάσεις του Τριμελούς 
ΕφετεΙου Θράκης και με την 117/90 απόφαση του Μονο¬ 
μελούς Πρωτοδικείου Ροδόπης αντίστοιχα. 

Για τα παραπάνω γραμμάτια η συμβολαιογράφος Κομο¬ 
τηνής Πολύμνια Λυρατσοπούλου - Αδη συνέταξε την αριθ. 
2828/4.3.93 πράξη κατάθεσης γραμματίων συστάσεως 
παρακαταθήκης. 

Η απόφαση αυτή να δημοσιευθεΐ-στην Εφημερίδα της 
Κυβερνήσεως. 

Κομοτηνή, 15 Μαρτίου 1993 

Ο ΔΗΜΑΡΧΟΣ 
ΓΕΩΡΓΙΟΣ ΠΑΠΑΔΡΙΕΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



